2017. gada 18. jūlijā Noteikumi Nr. 417

Rīgā (prot. Nr. 36  17. §)

Grozījumi Ministru kabineta 2005. gada 15. marta noteikumos Nr. 177 "Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā"

Izdoti saskaņā ar

Veterinārmedicīnas likuma

35. panta otro daļu un

38. panta otro daļu

Izdarīt Ministru kabineta 2005. gada 15. marta noteikumos Nr. 177 "Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā" (Latvijas Vēstnesis, 2005, 46. nr.; 2006, 33., 177. nr.; 2009, 55. nr.; 2010, 148. nr.; 2011, 175. nr.; 2013, 118., 193. nr.; 2014, 164., 257. nr.; 2016, 4., 204. nr.) šādus grozījumus:

1. Aizstāt 3.2. apakšpunktā vārdus "(govju sūkļveida encefalopātija un Skrēpi slimība)" ar vārdiem "(govju sūkļveida encefalopātija, skrepi slimība un hroniskās novājēšanas slimība)".

2. Aizstāt 7.1. apakšpunktā vārdus "(govju sūkļveida encefalopātija, Skrēpi slimība)" ar vārdiem "(govju sūkļveida encefalopātija, skrepi slimība un hroniskās novājēšanas slimība)".

Ministru prezidents Māris Kučinskis

Zemkopības ministra vietā –

finanšu ministre Dana Reizniece-Ozola